Beñat Mardo

Beñat Mardo XVIII. mendeko idazle eta bertsolari zuberotarra zen. Ezagutzen den bertsolaririk zaharrentzat jotzen da.Mardo Lur hiztegi entziklopedikoan..

 Biografia 
Apenas ezagutzen den bere bizitzari buruzko daturik.

Barkoxen jaio eta hil zen. Basabila edo hiri behere auzokoa zen eta lanbidez jostuna.

 Lanak 
Zuberoan garrantzi handiko bertsolaria izan zen; ahoz Jean-Louis Davanten aburuz herrialde honetan historiako onena da XX. mendeko Louis Ligetxekin batera. Askoz lehenago Agosti Xahok barkoxtarraren bertsotan aritzeko erraztasuna azpimarratzeko esan zuen hogei liburukitan ere ez zirela sartuko berak egindakoakBiarritz entre les Pyrénées et l'ocean. Itinéraire pittoresque, 1855; 2. liburukia, 159.or..

Hala ere, bakan batzuk baino ez dira gorde, 6-8 edo; hauexek dira:
 Herriko semeak 1998an taularatutako pastoraleanMardo izan zen Barkoxek emandako pastoral honetako protagonistetako bat, Pierre Topet eta Léon Uthurbururekin batera. Patrick Keheille herrikideak hiru jaso zituen:
 Beñat Mardoren kantorea; "Müseña" Barkoxe hiri gainekoarekinGogoan izan Mardo hiri beherekoa zela. izandako dema. Ni deitzen nük Beñat Mardo hitzekin hasten da eta bai Louis DassancekPierre Narbaitzek topatu zuen eta Dassancek atera zuen Gure Herria aldizkarian 1967ko azaroan. bai Jean Dominique Julien SalaberrikChants populaires du Pays Basque paroles et musique originales recueillies et publiées avec traduction française (1870) liburuan agertua. argitaratu dutena. Grafia desberdintasunez gain, mauletarrarenak bi bertso gehiago du.
 Arbotiko prima eijerra. Jean Jaurgain ozaztarrak lehen aldiz 1899an bildua, Benito Lertxundik oso kanta ezaguna bihurtu du Jaun Baruak izenburuarekinKanta hau e-boza.comen. baina askotan kanta "herrikoi" gisa ageri da, Mardoren aipamenik gabe.
 Barkoxeko gatü jalen khantorea.
 Dialogue entre un paresseux et un galantin ("Alfer baten eta ñapur zahar baten arteko solasa"): mitikiltar batekin izandako kobla lehia.
 Garrüzen eztei batzuetan emandako kantua, Barkoxeko andre bat han ezkondu zela eta. Arboti eta Garrüze herriak bere bertsoetan agertzeak esan nahi du Mardok arrakasta zuela Amikuzen, Zuberoaz gain.
 BestaliarrakBertso horiek Euskal Poesiaren atarian.
 Jaun barua UhartenEz konfunditu Arbotiko prima eijerra kantuaren hasieran agertzen den "Jaun baruarekin". Bertsoa Klasikoen gordailuan..
 Xipa besta batezBertso hauek Klasikoen gordailuan.

 Diskografia 
 Benito Lertxundiren disko bi hauetan agertzen da Jaun baruak kanta:  ...eta maita herria, üken dezadan plazera eta Hunkidura Kuttunak I 

 Iturriak 
 Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008; 30-36.or.

 Erreferentziak 

 Ikus, gainera 
 Louis Ligetx
 Patrick Keheille

 Kanpo loturak 
  Iturrietan aipatutako liburua pdf.n.
  Beñat Mardo Literaturaren Zubitegian.
  Barkoxeko koblakari-eskola XVIII-XIX. mendeetan Patri Urkizuren lana.

Kategoria:Zuberoako idazleak
Kategoria:Zuberoako bertsolariak
Kategoria:Euskal abeslariak
Kategoria:Barkoxtarrak
Kategoria:XVIII. mendeko jaiotzak
Kategoria:Jostunak